rejauldu/bengali-wikipedia huggingface dataset:
নির্বিচারে গ্রেপ্তার এবং নির্বিচারে আটকে রাখা হচ্ছে কোনও মামলায় কোনও ব্যক্তিকে গ্রেপ্তার বা আটকে রাখা যার বিরুদ্ধে আইনি সংবিধানের বিপরীতে অপরাধ সংঘটিত করেছে এমন সম্ভাবনা বা কোন প্রমাণ নেই বা যেখানে আইন বা আদেশের যথাযথ প্রক্রিয়া হয়নি বা যেখানে আইন বা শৃঙ্খলার যথাযথ প্রক্রিয়া হয়নি।  পটভূমি কার্যত সমস্ত ব্যক্তি যারা নির্বিচারে গ্রেপ্তার হন তাদের কেন গ্রেপ্তার করা হচ্ছে সে সম্পর্কে তাদের কোনও ব্যাখ্যা দেওয়া হয়না, এবং তাদের কোনও গ্রেপ্তারি পরোয়ানাও দেখানো হয়না। সামাজিক প্রেক্ষাপটের উপর নির্ভর করে, অনেক বা নির্বিচারে গ্রেপ্তারকৃত ব্যক্তিদের নির্জন কারাবাসে আবদ্ধ করা হতে পারে এবং তাদের অবস্থান তাদের পরিবার, সহযোগী, জনসাধারণ এবং খোলা বিচার আদালত থেকে গোপন করা হতে পারে। যে সকল ব্যক্তি নির্বিচারে গ্রেপ্তার এবং আটক হয়েছেন তারা জিজ্ঞাসাবাদের সময় শারীরিক বা মানসিক নির্যাতনের শিকার হন এবং পাশাপাশি তাদেরকে আটককারীরা বিচারবহির্ভূত শাস্তি এবং অন্যান্য গালিগালাজ করে।  আন্তর্জাতিক আইন জাতিসংঘের মানবাধিকার বিভাগ কর্তৃক নির্বিচারে কোনও ব্যক্তিকে তাদের আজাদী থেকে বঞ্চিত করা নিষিদ্ধ।  ১৯৪৮ সালের মানবাধিকারের সর্বজনীন ঘোষণার অনুচ্ছেদ ৯ এটি হুকুম দিয়েছে যে, "কাউকেই খেয়ালখুশীমত গ্রেপ্তার বা অন্তরীণ করা কিংবা নির্বাসন দেওয়া যাবে না।"; নিজের অধিকার ও দায়িত্ব নির্ধারণ এবং নিজের বিরুদ্ধে আনীত ফৌজদারী অভিযোগ নিরূপণের জন্য প্রত্যেকেরই পূর্ণ সমতার ভিত্তিতে একটি স্বাধীন এবং নিরপেক্ষ বিচার-আদালতে প্রকাশ্য শুনানি লাভের অধিকার রয়েছে। দণ্ডযোগ্য অপরাধে অভিযুক্ত প্রত্যেক ব্যক্তির আত্মপক্ষ সমর্থনের নিশ্চিত অধিকারসম্বলিত একটি প্রকাশ্য আদালতে আইনানুসারে দোষী প্রমাণিত না হওয়া পর্যন্ত নির্দোষ গণ্য হওয়ার অধিকার থাকবে। কা‌উকে‌ই এমন কোন কাজ বা ত্রুটির জন্য দণ্ডযোগ্য অপরাধে দোষী সাব্যস্ত করা যাবে না, যে কাজ বা ত্রুটি সংঘটনের সময় জাতীয় বা আন্তর্জাতিক আ‌ইনে দণ্ডনীয় অপরাধ ছিলনা। দণ্ডযোগ্য অপরাধ সংঘটনের সময় যে শাস্তি প্রযোজ্য ছিল, তার চেয়ে গুরুতর শাস্তি‌ও দে‌ওয়া চলবে না। পাশাপাশি, নাগরিক ও রাজনৈতিক অধিকার সম্পর্কিত আন্তর্জাতিক চুক্তিটি অনুচ্ছেদ ৯ দ্বারা নির্বিচারে গ্রেপ্তার এবং আটক থেকে সুরক্ষা নির্দিষ্ট করে।International Covenant on Civil and Political Rights, Article 9  তথ্যসূত্র   বহিঃসংযোগ Behind the Wire: An Update to Ending Secret Detentions (2005), Human Rights First  বিষয়শ্রেণী:কারাদন্ড ও আটক বিষয়শ্রেণী:সন্ত্রাসদমন বিষয়শ্রেণী:জরুরি আইন বিষয়শ্রেণী:মানবাধিকার লঙ্ঘন বিষয়শ্রেণী:অপহরণ বিষয়শ্রেণী:রাজনৈতিক দমন বিষয়শ্রেণী:আইন প্রয়োগকারী সংস্থা বিষয়শ্রেণী:পুলিশের অসদাচরণ বিষয়শ্রেণী:কারাদণ্ড এবং আটকাবস্থা বিষয়শ্রেণী:সন্ত্রাসবাদ দমন বিষয়শ্রেণী:আইন প্রয়োগ
তবা তেদির অরুণাচল প্রদেশের ভারতীয় জনতা পার্টির রাজনীতিবিদ। তিনি ২০১৯ সালে ইয়াচুলি আসন থেকে ভারতীয় জনতা পার্টির প্রার্থী হিসাবে অরুণাচল প্রদেশ বিধানসভা নির্বাচনে নির্বাচিত হয়েছিলেন। তিনি ২০১৮ সাল থেকে দ্বিতীয় পেমা খান্ডু মন্ত্রকের শিক্ষা ও সাংস্কৃতিক বিষয়ক মন্ত্রী এবং দেশজ বিষয় বিভাগে ছিলেন। Pema Khandu sworn in as Arunachal Pradesh CMPema Khandu takes oath as Arunachal Pradesh chief ministerArunachal Pradesh CM allocates portfolios to council of ministersBJP Leader Pema Khandu Sworn In As Arunachal Chief MinisterPema Khandu sworn in as Arunachal Pradesh CMMyneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:নিম্ন সুবনসিরি জেলার ব্যক্তি বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
টগর ঝোপঝাড়বিশিষ্ট চিরহরিৎ গাছ। আগে টগরের উদ্ভিদতাত্ত্বিক নাম ছিল Ervatamia coronaria stapf. এখন বৈজ্ঞানিক নাম Tabernaemontana divaricata (L.) Br., যা Apocynaceae পরিবারের অন্তর্ভুক্ত। এটি গর্ভশীর্ষ পুষ্প।গাছপালা তরুলতা, বিপ্রদাশ বড়ুয়া; বাংলা একাডেমী, ঢাকা থেকে প্রকাশিত। এটি এশিয়া, আফ্রিকা, অস্ট্রেলিয়া, উত্তর আমেরিকা, দক্ষিণ আমেরিকা এবং সমুদ্রিক দ্বীপপুঞ্জগুলিতে দেখতে পাওয়া যায়।"WCSP (2013). World Checklist of Selected Plant Families". Facilitated by the Royal Botanic Gardens, Kew. Retrieved 6 October 2013.Flora of China Vol. 16 Page 152 狗牙花属 gou ya hua shu Tabernaemontana Linnaeus, Sp. Pl. 1: 210. 1753.   বিভিন্ন নাম  বাংলাদেশের সিলেটে একে দুধফুল বলে ডাকা হয়। এছাড়া এর অন্যান্য প্রচলিত নাম কাঠ মালতী, কাঠমল্লিকা।   প্রকারভেদ  টগর দুই রকম- থোকা টগর ও একক টগর। বাংলাদেশ ও ভারতে এই দুই রকমের টগর পাওয়া যায়। একটি টগরের একক পাপড়ি, অন্যটির গুচ্ছ পাপড়ি। এদেরকে "বড় টগর" ও "ছোট টগর" বলা হয়।   বিবরণ  ঝাঁকড়া মাথার জন্য টগর গাছ সুন্দর। ডালগুলোও সোজা ওঠে না, বহু শাখা-প্রশাখা নিয়ে ঝোপের মতো বাগানের শোভা বাড়ায়। সুন্দর করে ছেঁটে দিলে চমৎকার ঘন ঝোপ হয়। কলম করে চারা করা যায়, আবার বর্ষাকালে ডাল পুতলেও হয়। টগর সমতল ভূমির গাছ। পর্বতের প্রত্যন্ত অঞ্চলেও দেখা যায়। বাংলাদেশের বনে-বাদাড়ে টগর এমনিতেই জন্মে। টগরের কাণ্ডের ছাল ধূসর। গাছের পাতা বা ডাল ছিঁড়লে সাদা দুধের মতো কষ ঝরে বলে একে "ক্ষীরী বৃক্ষ" বলা যায়। পাতা ৪-৫ ইঞ্চি পর্যন্ত লম্বা ও এক দেড় ইঞ্চি চওড়া হয়। পাতার আগা ক্রমশ সরু। ফুল দুধ-সাদা। সারা বছর ফুল ফোটে। থোকা টগরের সুন্দর মৃদু গন্ধ হয় কিন্তু একক টগরের গন্ধ নেই। ফুল থেকে ফলও হয়। তার মধ্যে ৩ থেকে ৬ টি বীজ হয়। বড় টগরের বোঁটা মোটা এবং একক ফুল হয়। পাতাও একটু বড়।   বিস্তৃতি  সারা পৃথিবীতে এই গণের ৪০ টি প্রজাতি আছে। এর মধ্যে বাংলাদেশ ও ভারতে ৪টি প্রজাতি পাওয়া যায়। দক্ষিণ আমেরিকা থেকে এই গাছ ভারত উপমহাদেশে এসেছে।   চিত্রশালা    তথ্যসূত্র    বহিঃসংযোগ   বিষয়শ্রেণী:চিরহরিৎ বৃক্ষ বিষয়শ্রেণী:বৃক্ষ বিষয়শ্রেণী:ফুল বিষয়শ্রেণী:ঔষধি উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:১৭৫৩-এ বর্ণিত উদ্ভিদ
২৬তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৬তম আয়োজন; যা ২০০১ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর পুরস্কার প্রদান অনুষ্ঠানে উপস্থিত ছিলেন তৎকালীন প্রধানমন্ত্রী খালেদা জিয়া।   বিজয়ীদের তালিকা  এই বছর একটি বিশেষ পুরস্কারসহ ২০টি শাখায় পুরস্কার প্রদান করা হয়।  মেধা পুরস্কার  thumb|190px|right|রিয়াজ জাতীয় চলচ্চিত্র পুরস্কার ২০০০ গ্রহণ করছেন সাবেক প্রধান মন্ত্রী খালেদা জিয়ার হাত থেকে - ২০০১।  পুরস্কারের নামবিজয়ীচলচ্চিত্র শ্রেষ্ঠ চলচ্চিত্র  তানভীর মোকাম্মেল  লালসালু শ্রেষ্ঠ পরিচালক  তানভীর মোকাম্মেল  লালসালু শ্রেষ্ঠ অভিনেতা  রাইসুল ইসলাম আসাদ  লালসালু শ্রেষ্ঠ অভিনেত্রী  মৌসুমী মেঘলা আকাশ শ্রেষ্ঠ পার্শ্ব অভিনেত্রী  মেহবুবা মাহনূর চাঁদনী  লালসালু শ্রেষ্ঠ খলচরিত্রে অভিনেতা  শহীদুল আলম সাচ্চু  লালসালু শ্রেষ্ঠ কৌতুক অভিনেতা  এটিএম শামসুজ্জামান  চুড়িওয়ালা শ্রেষ্ঠ শিশু শিল্পী  শোভন, শিপু, শান্তনু, টুইঙ্কেল, রিনি ও রাজিব বিচ্ছু বাহিনী শ্রেষ্ঠ সঙ্গীত পরিচালক  আহমেদ ইমতিয়াজ বুলবুল  প্রেমের তাজমহল শ্রেষ্ঠ সুরকার  সত্য সাহা  চুড়িওয়ালা শ্রেষ্ঠ গীতিকার  গাজী মাজহারুল আনোয়ার  চুড়িওয়ালা শ্রেষ্ঠ পুরুষ সঙ্গীতশিল্পী  মনির খান  প্রেমের তাজমহল শ্রেষ্ঠ নারী সঙ্গীতশিল্পী  কনক চাঁপা  প্রেমের তাজমহল  কারিগরী পুরস্কার পুরস্কারের নামবিজয়ীচলচ্চিত্র শ্রেষ্ঠ কাহিনীকার  সৈয়দ ওয়ালিউল্লাহ  লালসালু শ্রেষ্ঠ সংলাপ রচয়িতা  তানভীর মোকাম্মেল  লালসালু শ্রেষ্ঠ চিত্রনাট্যকার  নারগিস আক্তার  মেঘলা আকাশ শ্রেষ্ঠ চিত্রগ্রাহক  আনোয়ার হোসেন  লালসালু আবুল খায়ের  শ্বশুরবাড়ী জিন্দাবাদ শ্রেষ্ঠ সম্পাদক  মুজিবুর রহমান দুলু  মেঘলা আকাশ শ্রেষ্ঠ শিল্প নির্দেশক  মহিউদ্দীন ফারুক  মেঘলা আকাশ শ্রেষ্ঠ নৃত্য পরিচালক  আমির হোসেন বাবু  মেঘলা আকাশ শ্রেষ্ঠ শব্দগ্রাহক  রতন পাল  লালসালু   আরও দেখুন   ২৩তম বাচসাস পুরস্কার  ৪র্থ মেরিল-প্রথম আলো পুরস্কার   তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:২০০১-এর চলচ্চিত্র পুরস্কার
পরিবার পরিকল্পনা অধিদপ্তর হচ্ছে বাংলাদেশের ঢাকায় অবস্থিত একটি সরকারি সংস্থা যা পরিবার পরিকল্পনা বিষয়ে কাজ করে। জনসংখ্যার হার বৃদ্ধি নিয়ন্ত্রণে সহায়তার লক্ষে এই অধিদপ্তরটি ইউনিয়ন পর্যায়ের স্বাস্থ্য ও পরিবার কল্যাণ কেন্দ্রসমূহ পরিচালনা করে থাকে।  ইতিহাস  তথ্যসূত্র   বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে পরিবার পরিকল্পনা বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭৫-এ বাংলাদেশে প্রতিষ্ঠিত
স্নাইপার হলেন একজন সামরিক/আধাসামরিক নিপুন লক্ষ্যবিদ যিনি প্রচ্ছন্ন স্থান বা শত্রুর দৃষ্টিসীমার বাইরের অবস্থান থেকে লক্ষ্যভেদ অথবা শত্রুর উপর নজর রাখতে পারে।  সাধারণত স্নাইপারদের বিশেষ প্রশিক্ষণ ও বিশেষ অস্ত্র (হাই প্রেসিশন রাইফেল ও হাই ম্যাগনিফিকেশন অপটিকস) দেয়া হয়।  লক্ষ্যভেদে নৈপুন্যের সাথে সাথে সামরিক স্নাইপারদের অন্য অনেক বিষয়ে প্রশিক্ষণ দেয়া হয়। যার মধ্যে রয়েছে— সনাক্তকরণ, অনুসরণ, ও লক্ষ্য পরিসর প্রাক্কলন, ছদ্ম-আবরণ বা গোপন অবস্থান, অনুপ্রবেশ,  বিশেষ পরিদর্শন, নজরদারী ইত্যাদি।  ব্যুৎপত্তি থাম্ব|কাদাখোঁচা পাখি, যা স্নাইপ নামে পরিচিত বাংলা কাদাখোঁচা পাখির ইংরেজি প্রতিশব্দ স্নাইপ (Snipe)। ইংরেজি "to snipe" বা এ পাখি শিকারের খেলাটি থেকে স্নাইপার(যা স্নাইপ করে) শব্দটি এসেছে। ১৮২০-এর দশকে "স্নাইপার" শব্দটির ব্যবহার শুরু হয়, যার দ্বারা "লক্ষ্যভেদকারী"কে বোঝানো হতো।  তথ্যসূত্র  বিষয়শ্রেণী:স্নাইপার বিষয়শ্রেণী:লক্ষ্যভেদন দক্ষতা
কৃত্তিকা নাদিগ (জন্ম ১৭ ফেব্রুয়ারি ১৯৮৮) ভারতের মহারাষ্ট্রের একজন দাবাড়ু। তিনি ওমেন গ্র্যান্ডমাস্টার খেতাব ধারণ করেন এবং ২০০৮ সালে ভারতীয় জাতীয় মহিলা চ্যাম্পিয়নশিপ জিতেছিলেন নাদিগ মহিলা বিশ্ব দাবা চ্যাম্পিয়নশিপ ২০১০ এ অংশ নিয়েছিলেন; তিনি প্রথম রাউন্ডে স্বদেশী হরিকা দ্রোণাভাল্লির কাছে ছিটকে যান। তিনি ২০০৯ সালে মহিলাদের বিশ্ব টিম দাবা চ্যাম্পিয়নশিপ এবং মহিলা এশিয়ান দল দাবা চ্যাম্পিয়নশিপে ভারতের হয়ে এবং ২০০৩ সালে বিশ্ব যুব অনুর্ধ্ব-১৬ দাবা অলিম্পিয়াডে ভারতের মহিলা দলের হয়ে খেলেছিলেনNadig Krutika team chess record at Olimpbase.org  তিনিও একজন সাংবাদিক।   তথ্যসূত্র    বহিঃসংযোগ        বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দাবার নারী গ্র্যান্ডমাস্টার বিষয়শ্রেণী:ভারতীয় দাবাড়ু বিষয়শ্রেণী:ভারতীয় নারী দাবাড়ু
আর্মেনিয় গণহত্যা স্মারক দিবস হলো আর্মেনিয়ার জাতীয় দিবস, যেটি ১৯১৫ সালে গণহত্যার শিকার হওয়া আর্মেনিয়দের স্মরণার্থে প্রতি বছর উদ্‌যাপিত হয়। আর্মেনিয়ার রাজধানী ইয়েরেভানে অবস্থিত সিটসেরনাকাবের্ড নামক স্মৃতিস্থম্ভে প্রতি বছর ২৪শে এপ্রিল  ফুল অর্পণের মাধ্যমে আর্মেনীয়রা দিবসটি স্মরণ করে।   ইতিহাস  থাম্ব|বাম|তেহরানের সেন্ট সার্কিস ক্যাথেড্রলে আর্মেনিয় গণহত্যার স্মৃতিস্মারক  আর্মেনীয় গণহত্যা "আর্মেনিয় হলোকাস্ট" নামেও পরিচিত যেখানে অটোমান সরকার ১.৫ মিলিয়ন আর্মেনিয়দের হত্যা করার মাধ্যমে এই গণহত্যা সংঘটিত করে। এই গণহত্যা প্রথম বিশ্বযুদ্ধে শুরু হলেও যুদ্ধ শেষ হওয়ার পরেও চলতে থাকে। ২৪শে এপ্রিলে শুরু হওয়া এই গণহত্যায় কনস্টান্টিনোপল (বর্তমান ইস্তানবুল) থেকে আর্মেনিয়দের ধরে এনে আঙ্কারায় নিয়ে এসে অত্যাচার করা হতো যাদের বেশিরভাগকেই পরবর্তীকালে হত্যা করা হয়। বেশিরভাগ প্রবাসী-আর্মেনিয়রাই গণহত্যায় স্বীকার হওয়াদের উত্তরসূরী, যারা সেই সময় পালিয়ে বিভিন্ন দেশে আশ্রয় নিয়েছিল। এটি ইহুদি গণহত্যার পরেই এটি সমধিক আলোচিত গণহত্যার মধ্যে একটি।  ২৪শে এপ্রিল কনস্টান্টিনোপল (বর্তমান এটি তুরষ্কের রাজধানী ইস্তাম্বুল) থেকে আর্মেনিয় বুদ্ধিজীবীদের নির্বাসন ও হত্যা করার ঘটনাকে স্মরণে রেখে এই দিবসটি উদযাপিত হয়। ১৯১৯ সালে ইস্তানবুলের সেন্ট ট্রিনিটি গীর্জায় প্রথম এই স্মরণ-দিবস পালন করা হয়। সেই স্মরণসভায় আর্মেনিয় সমাজের অনেক বিশিষ্ট মানুষ যোগদান করে। পরবর্তীতে গীর্জাতে পালন করা এই দিনটিই পাকাপাকিভাবে আর্মেনিয় গণহত্যা স্মারক দিবস হিসেবে নির্ধারিত হয়।  ১৯৭৫ সালে ৯ এপ্রিল মার্কিন যুক্তরাষ্ট্রের হাউস অব রিপ্রেজেন্টেটিভস এই দিনটিকে "মানবতাবিরোধী দিবস" হিসেবে পালন করার প্রস্তাব পেশ করে। মূলত আর্মেনিয়ার নিরস্ত্র জনগণের উপর তুর্কীদের গণহত্যাকে স্মরণ করার উদ্দেশ্যেই এই প্রস্তাব পেশ করা হয়েছিল। কিন্তু তুরষ্কের সাথে সম্পর্ক খারাপ হওয়ার আশঙ্কায় প্রেসিডেন্ট জেরাল্ড ফোর্ড এর বিরোধীতা করলে মার্কিন সিনেটের বিচার বিভাগ কমিটিতে এই প্রস্তাব পাশ হওয়া থেকে আটকে যায়।  ১৯৮৮ সালে "সোভিয়েত আর্মেনিয়া" ২৪শে এপ্রিল দিনটিকে সার্বজনীন স্মারক দিবস হিসেবে পালন করার সিদ্ধান্ত নেয়।  আর ১৯৯৭ সালে ক্যালেফোর্নিয়া রাজ্য বিধানসভা ২৪শে এপ্রিল তারিখটিকে আর্মেনিয় গণহত্যা স্মারক দিবসের পাশাপাশি ১৯৮৮ ও ১৯৯০ সালে আজারবাইজানে সংঘটিত হওয়া আর্মেনীয়দের উপর সাম্প্রদায়িক হামলাকেও স্মরণ করার প্রস্তাব দেয়।  ২০০৭ সালে আর্জেন্টিনাও "আইন ২৬, ১৯৯" পাশ করার মাধ্যমে ২৪শে এপ্রিলকে "সহনশীলতা ও জনগণের প্রতি সম্মান প্রদর্শনের দিন" হিসেবে ঘোষণা করে দিনটিকে তাদের আর্মেনিয় বংশোদ্ভূত নাগরিকদের জন্য ছুটির দিন হিসেবে নির্ধারণ করেছে।  ২০১৫ সালে সর্বসম্মতিক্রমে কানাডার সাংসদ ব্র্যাড বাটও পার্লেমেন্টে "মোশন এম-৫৮৭" আইন পাশ করানোর মাধ্যমে ২৪শে এপ্রিলকে কানাডায় আর্মেনীয় গণহত্যা স্মারক দিবস হিসেবে পালন করার প্রস্তাব পাশ করে।   তথ্যসূত্র    বহিঃসংযোগ    The Official Armenian Genocide Centennial Website   বিষয়শ্রেণী:পরিকল্পিত গণহত্যা বিষয়শ্রেণী:আর্মেনিয়া বিষয়শ্রেণী:গণহত্যা স্মরণ দিবস বিষয়শ্রেণী:এপ্রিল উদ্‌যাপন
বিটকয়েন ক্যাশ () একটি ক্রিপ্টোকারেন্সি যা ২০১৭ সালের ১ আগস্ট বিটকয়েন ব্লকচেইনের একটি হার্ড ফর্ক হিসেবে সৃষ্টি হয়। এটি ডিজিটাল পেমেন্টের একটি বিকল্প হিসেবে উন্নত করা হয়েছে, যার লক্ষ্য দ্রুত লেনদেনের গতি এবং কম লেনদেন ফি প্রদান করা। বিটকয়েন ক্যাশের প্রধান উদ্ভাবন হল এর বড় ব্লক সাইজ, যা বিটকয়েনের ১ মেগাবাইট ব্লকের তুলনায় প্রথমে ৮ মেগাবাইট এবং পরবর্তীতে আরও বড় ব্লক সাইজে উন্নীত হয়। এর ফলে একসঙ্গে অনেক বেশি লেনদেন প্রক্রিয়াকরণ সম্ভব হয়, যা বিটকয়েন নেটওয়ার্কের তুলনায় এটি আরও দ্রুত ও সাশ্রয়ী করে তোলে।. Investopedia (১৬ মে ২০২৪). সংগ্রহের তারিখ ৫ ডিসেম্বর ২০২৪।  বিটকয়েন ক্যাশের সৃষ্টি মূলত বিটকয়েন সম্প্রদায়ের মধ্যে একটি বিতর্কের ফলাফল। এই বিতর্ক ছিল স্কেলিং সমাধান নিয়ে, যেখানে একটি পক্ষ চেয়েছিল ব্লক সাইজ বাড়িয়ে লেনদেনের ক্ষমতা বৃদ্ধি করতে, আর অন্য পক্ষ চেয়েছিল অফ-চেইন সমাধান, যেমন লাইটনিং নেটওয়ার্ক। এই মতপার্থক্যের কারণে হার্ড ফর্ক ঘটে, এবং বিটকয়েন ক্যাশ একটি স্বতন্ত্র ক্রিপ্টোকারেন্সি হিসেবে আত্মপ্রকাশ করে।. The New York Times (২৫ জুলাই ২০১৭). সংগ্রহের তারিখ ৫ ডিসেম্বর ২০২৪।  বিটকয়েন ক্যাশের সমর্থকরা এটিকে "ইলেকট্রনিক ক্যাশ" হিসেবে বিবেচনা করে, যা পিয়ার-টু-পিয়ার পেমেন্ট সিস্টেম হিসেবে কাজ করে। বিটকয়েন ক্যাশের প্রতীক হল "BCH," এবং এটি অনেক বড় ক্রিপ্টোকারেন্সি এক্সচেঞ্জে লেনদেনের জন্য উপলব্ধ।. Forbes (১৪ মে ২০১৮). সংগ্রহের তারিখ ৫ ডিসেম্বর ২০২৪।  বিটকয়েন ক্যাশ ব্লকচেইন একটি ওপেন সোর্স প্রকল্প হিসেবে পরিচালিত হয় এবং এটি বিকেন্দ্রীভূত নেটওয়ার্কে ভিত্তিক। এর মাধ্যমে লেনদেনের নিরাপত্তা নিশ্চিত করতে ক্রিপ্টোগ্রাফি ব্যবহার করা হয়। যদিও বিটকয়েন ক্যাশ জনপ্রিয়, এটি নিয়ে বিতর্কও রয়েছে, বিশেষত এর নামকরণ এবং বিটকয়েনের সাথে সম্পর্ক নিয়ে। কিছু সমালোচক মনে করে যে বিটকয়েন ক্যাশ বিটকয়েনের মূল আদর্শ থেকে সরে এসেছে, তবে এর সমর্থকরা বিশ্বাস করে যে এটি ক্রিপ্টোকারেন্সির জন্য একটি ব্যবহারযোগ্য এবং কার্যকর পেমেন্ট পদ্ধতি।. South China Morning Post (১৫ নভেম্বর ২০১৮). সংগ্রহের তারিখ ৫ ডিসেম্বর ২০২৪।   তথ্যসূত্র   বিষয়শ্রেণী:মুদ্রা বিষয়শ্রেণী:ডিজিটাল মুদ্রা বিষয়শ্রেণী:ই-বাণিজ্য বিষয়শ্রেণী:২০১৭-এর সফটওয়্যার বিষয়শ্রেণী:২০১৭-এ কম্পিউটার সম্পর্কিত প্রবর্তন
কৃপার শাস্ত্রের অর্থভেদ (Crepar Xaxtrer Orth, Bhed) বাংলা ভাষার আদি গদ্য গ্রন্থসমূহের মধ্যে একটি। এই গ্রন্থের লেখক পাদ্রি মানোএল দা আস্‌সুম্পসাঁউ (পর্তুগিজ: Manoel da Assumpçam মানোয়েল্‌ দা আসুঁসাঁউ)। গ্রন্থটির নাম বাংলা অক্ষরে কখনো 'কৃপার' স্থলে 'ক্রেপার' লেখা হয়েছে। এটি বাংলা আদি গদ্যের নমুনা হলেও গ্রন্থটি রোমান হরফে মুদ্রিত হয়।   রচনা ও প্রকাশকাল  গ্রন্থটি ১৭৩৫ খ্রিষ্টাব্দে বাংলাদেশের রাজধানী শহর ঢাকার অদূরে বর্তমানে গাজীপুর জেলার অন্তর্ভুক্ত, তৎকালীন ভাওয়াল পরগণার নাগরীতে লিখিত হয়েছিল মর্মে ভূমিকায় উল্লিখিত আছে। পর্তুগালের লিসবন শহরের একটি মুদ্রণালয়ে ১৭৪৩ খ্রিষ্টাব্দে মুদ্রিত ও প্রকাশিত হয়। গ্রন্থটির পৃষ্ঠা সংখ্যা ৩৯১। ১৮৩৬ খ্রিষ্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন। এর তৃতীয় সংস্করণ প্রকাশিত হয় ১৮৬৯ খ্রিষ্টাব্দে ভারতের গোয়ার সন্নিহিত মারগাওঁ শহরের একটি মুদ্রণালয়ে।   সংরক্ষণ  এর একটি কপি ১৯৩৬ খ্রিষ্টাব্দ পর্তুগালের এভোরার লাইব্রেরীতে সংরক্ষিত ছিল। অত:পর এটি লিসবন শহরের জাতীয় গ্রন্থাগারে স্থানান্তরিত হয়। এ গ্রন্থাগারে ৩য় সংস্করণের একটি কপিও আছে। কলকাতার এশিয়াটিক সোসাইটির গ্রন্থাগারে একটি খণ্ডিত কপি সংরক্ষিত আছে।   বিবরণ  কৃপার শাস্ত্রের অর্থ ভেদ গ্রন্থটি আদি বাংলা গদ্যের নিদর্শন হলেও এটি সম্পূর্ণ রোমান হরফে লিখিত ও মুদ্রিত। এটি একটি দ্বিভাষী গ্রন্থ যার ডান পৃষ্ঠায় পর্তুগিজ ভাষায় মূল পাঠ্য এবং বাম পৃষ্ঠায় এর বাংলা তর্জমা মুদ্রিত। মূল পর্তুগিজ এবং বাংলা ভাষ্যের মধ্যে কিছু পার্থক্য পরিলক্ষিত হয়। মানোয়েল্‌ দা আসুঁসাঁউ মূল পর্তুগিজ অংশের লেখক হলেও কে বা কারা বাংলা ভাষ্যের অনুবাদক তা নিশ্চিত জানা যায় নি। অনুমিত হয় কোন বাঙ্গালী ধর্মান্তরিত খৃস্টান, হতে পারে, ভাওয়ালের কোন ধর্মান্তরিত আদিবাসী, এ অনুবাদ কর্মটি সম্পাদন করেছিল। ১৮৩৬ খ্রিষ্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন যার বাংলা অনুবাদ মূলানুগ।   বিষয়বস্তু  এটি খ্রিস্টান (ক্যাথলিক) ধর্মপ্রচার সংশ্লিষ্ট একটি গ্রন্থ। এর বিষয়বস্তু খ্রিস্টান গুরু-শিষ্যের কথোপকথন যার মধ্যে দিয়ে খ্রিস্ট ধর্মের মহিমা ব্যাখ্যা করা হয়েছে। কথোপকথন বিধায় এর ভাষা কথ্য স্থানীয়।   নমুনা    তথ্যসূত্র    ইফ্‌ফাত আরা: জানার আছে অনেক কিছু, দেশ প্রকাশন, ১৯৯৯, শাহবাগ, ঢাকা।   বহি:সংযোগ   বিষয়শ্রেণী:বাংলা সাহিত্য বিষয়শ্রেণী:বাংলা সাহিত্যের ইতিহাস
লাস লাজাস পবিত্রস্থান (Spanish: Santuario de Las Lajas) দক্ষিণ কলম্বিয়ার নারিনো ডিপার্টমেন্ট এলাকায় অবস্থিত একটি ব্যাসিলিকা গির্জা। ইপিয়ালেস পৌরসভা কর্তৃক এটি পরিচালিত হচ্ছে। এর অভ্যন্তর ভাগ দিয়ে গুয়াইতারা নদী গভীর খাদ দিয়ে প্রবাহিত হচ্ছে।   ইতিহাস  বর্তমান গির্জাটি ১ জানুয়ারি, ১৯১৬ তারিখ থেকে ২০ আগস্ট, ১৯৪৯ তারিখের মধ্যে স্থানীয়দের অর্থায়ণে গোথিক রিভাইভাল ধরনে পুণঃনির্মাণ করা হয়েছিল। সমান্তরাল পাথর থেকে লাজা নামটি এসেছে।  প্রতি বছর হাজারো ধর্মপ্রাণ রোমান ক্যাথলিক এখানে আসেন। ১৯৫২ সালে ভ্যাটিকান থেকে যাজকীয় পদের জন্য রাজ্যাভিষেকের অনুমোদন লাভ করে ও তারপর ছোট ব্যাসিলিকা ১৯৯৪ সালে প্রতিষ্ঠা করে।http://colombiareports.com/las-lajas-sanctuary-colombia/ এটি ১০০ মিটার উঁচু।   উপ-কাহিনী  গির্জা নির্মাণের পিছনে বিষ্ময়কর ঘটনা লুকিয়ে রয়েছে। ১৭৫৪ সালে আমেরেন্ডীয় মারিয়া মুইসেস ও তার বধির কন্যা প্রচণ্ড ঝড়ের কবলে পড়েন। এদিক-ওদিক ছোটাছুটি করার এক পর্যায়ে মুইসেস আশ্চর্যান্বিত হন যখন তার কন্যা বলে উঠল, 'মেস্তিজা আমায় ডাকছেন'। সে লাজার উপরে উজ্জ্বল আলোকিত আভার দিকে অঙ্গুলি নির্দেশ করে।  এরপর থেকেই ভার্জিন মেরিকে ঘিরে এলাকাটি জনপ্রিয় তীর্থক্ষেত্র হিসেবে গড়ে উঠে। মাঝেমধ্যে অদ্ভুতুড়ে ঘটনার কথা প্রকাশিত হয়। পাথরের ছবিটি আজও দৃশ্যমান।  চিত্রমালা    তথ্যসূত্র    বহিঃসংযোগ    Translation: "Our Lady of Las Lajas"  El Santuario de Nuestra Señora de Las Lajas, en Ipiales, Colombia   "Feast Days of Our Lady"  বিষয়শ্রেণী:কলম্বিয়ার গির্জা বিষয়শ্রেণী:নারিনো ডিপার্টমেন্টের ভবন ও অবকাঠামো বিষয়শ্রেণী:কলম্বিয়ায় রোমান ক্যাথলিক গির্জা বিষয়শ্রেণী:কলম্বিয়ায় ব্যাসিলাকা গির্জা বিষয়শ্রেণী:১৯৪৯-এ প্রতিষ্ঠিত রোমান ক্যাথলিক গির্জা বিষয়শ্রেণী:নারিনো ডিপার্টমেন্টের পর্যটন আকর্ষণ কেন্দ্র বিষয়শ্রেণী:কলম্বিয়ার স্থাপনা
100x100px|গণিতবিদ কার্ল ফ্রিড‌রিশ গাউস ... জার্মান গণিতবিদ কার্ল ফ্রিড‌রিশ গাউস ১৭৯৮ সালে মাত্র ২১ বছর বয়সে তার জীবনের সর্বশ্রেষ্ঠ কাজ ডিসকিশিয়নেস অ্যারিথমেটিকা রচনা করেন? ... প্রায় ৩০ কোটি মার্কিন ডলার ব্যয়ে নির্মিত পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড এখন পর্যন্ত বিশ্বের সবচেয়ে বেশি বাজেটের চলচ্চিত্র? ... পন্ডিচেরী হাঙ্গর সর্বশেষ দেখা গিয়েছিলো ১৯৭৯ সালে? ... মোটবডেলা মন্টেজুমা-ই হচ্ছে একমাত্র জোঁক, যা খোলা পানিতে শিকার করে? ... বেঞ্জামিন রবিন্স কার্টিস ছিলেন মার্কিন যুক্তরাষ্ট্রের সুপ্রিম কোর্টে নিযুক্ত আইন বিষয়ে ডিগ্রিধারী প্রথম বিচারপতি? ... রাশিয়ার সেন্ট পিটার্সবার্গ থেকে প্রকাশিত হা-ইয়োম হিব্রু ভাষার প্রথম দৈনিক পত্রিকা?
thumb|right|হেনরি অ্যালড্রিক.  হেনরি অ্যালড্রিক (১৬৪৭-১৪ ডিসেম্বর ১৭১০) একজন ইংরেজ ধর্মতত্ত্ববিদ, দার্শনিক এবং সুরকার ছিলেন।  জীবনী ডাঃ রিচার্ড বাসবির অধীনে অলড্রিক ওয়েস্টমিনস্টার স্কুলে লেখাপড়া করে ছিলেন। ১৬৬২ সালে তিনি অক্সফোর্ড বিশ্ববিদ্যালয়ের ক্রিস্ট চার্চ কলেজে প্রবেশ করেন এবং ১৬৮৯ সালে মহাদেশে পালিয়ে আসা রোমান ক্যাথলিক জন ম্যাসির উত্তরসূরী হিসেবে সেখানকার ডিন হন। ১৬৯২ সালে তিনি অক্সফোর্ড বিশ্ববিদ্যালয়ের উপাচার্য হন এবং ১৬৯৫ সাল অবধি সেই দায়িত্ব পালন করেছিলেন।  ১৭০২ সালে তিনি শ্রপশায়ারে ওয়েমের রেক্টর নিযুক্ত হন, তবে তিনি অক্সফোর্ডে অবস্থান অব্যাহত রেখেছিলেন, যেখানে তিনি ১৪ ডিসেম্বর ১৭১০ সালে মারা যান। তার নিজের অনুরোধে কোনও স্মৃতিচিহ্ন ছাড়াই তাকে ক্রাইস্ট চার্চ ক্যাথেড্রালে সমাহিত করা হয়।  কর্ম thumb|নিজের হাতে লেখা অ্যালডরিচের লেখা  কান দাও, হে প্রভু  এর একটি ফোলিও। হেনরি অ্যালডরিচ ছিলেন একজন বৈচিত্রময় মানুষ। তিনি একজন শাস্ত্রীয় পণ্ডিত ছিলেন এবং  যুক্তি সম্পর্কিত একটি ছোট বই (Artis Logicæ Compendium) এর লেখক হিসাবে সর্বাধিক পরিচিত।)। যদিও যুক্তিটি নিজে ক্ষেত্রে উদ্ভাবনীয় নয় (এটি স্পেনের সুমুলা লজিক্যালিসের পিটারকে ঘনিষ্ঠভাবে অনুসরণ করে), অক্সফোর্ডের প্রজন্মের দ্বারা এটির সনির্বন্ধ ব্যবহার এটিকে দুর্দান্ত সিন্থেটিক এবং দ্বৈত মূল্য হিসাবে দেখিয়েছে: ১৯শ শতাব্দীর মাঝামাঝি সময় অবধি অক্সফোর্ডে (ম্যানসেলের সংশোধিত সংস্করণে) বইটি পড়ানো হত। thumb|হাই স্ট্রিটের উত্তর দিকে অলসেন্টস চার্চ, এটি হেনরি অ্যালড্রিচ ডিজাইন করেছেন এবং ১৭২০ সালে সম্পূর্ণ করেছেন thumb|অক্সফোর্ডের ক্রিস্ট চার্চের পেকওয়াটার কোয়াড্রাঙ্গল যা হেনরি অ্যালড্রিচ ডিজাইন করেছেন। অক্সফোর্ডের অল সেইন্ট চার্চ এবং ক্রাইস্ট  চার্চের তথাকথিত পেকওয়াটার কোয়ারড্রাঙ্গলের তিন দিকের স্থপতি হিসাবে তার দক্ষতার প্রমাণ দেখা যায়, যা তাঁর নকশার পরে তৈরি করা হয়েছিল। তিনি আত্মবিশ্বাসের জন্য বেশ খ্যাতি অর্জন করেছিলেন, এবং জনপ্রিয় ballad 'A soldier and a sailor, A tinker and a tailor'এর একটি হাস্যকর ল্যাটিন সংস্করণ লিখেছিলেন।  তাঁর বুদ্ধির আরও একটি নমুনা হলো মানুষের সুরাপান করার জন্য পাঁচটি কারণ নিম্নলিখিত সরস ক্ষুদ্র কবিতা দিয়ে বর্ণনা করেছেন:  Si bene quid memini, causae sunt quinque bibendi;(সি বিনি কুয়াইড মেমিনি,কজে সান্ট কুইঙ্কুই বাইবেন্ডি) Hospitis adventus, praesens sitis atque futura,( হস্পিটিস এডভেন্টাস , প্রেজ্ন্স সিটিস আটকুই  ফিউচারা) Aut vini bonitas, aut quaelibet altera causa.(অট ভিনি বনিটাস , অট কুয়েলিবেট আল্টেরা কজা )  অনুবাদটি হচ্ছে:  যদি আমার থিমটি আমি সঠিকভাবে মনে করি, পুরুষদের পান করার পাঁচটি কারণ রয়েছে: - ভাল মদ; একজন বন্ধু; কারণ আমি শুকনো; অথবা পাছে আমার কাছে আসা উচিত; বা - অন্য কোনও কারণ।  তথ্যসূত্র  উৎস   বহিঃসংযোগ        বিষয়শ্রেণী:১৬৪৭-এ জন্ম বিষয়শ্রেণী:১৭১০-এ মৃত্যু বিষয়শ্রেণী:ইংরেজ সুরকার বিষয়শ্রেণী:১৭শ শতাব্দীর ইংরেজ দার্শনিক বিষয়শ্রেণী:ইংরেজ পুরুষ কবি বিষয়শ্রেণী:অক্সফোর্ড বিশ্ববিদ্যালয়ের উপাচার্য বিষয়শ্রেণী:১৬৪৮-এ জন্ম বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:১৮শ শতাব্দীর ইংরেজ দার্শনিক বিষয়শ্রেণী:১৭শ শতাব্দীর ইংরেজ স্থপতি
ইলিয়া ওলেকসিয়োভিচ ক্রুপস্কি (; জন্ম: ২ অক্টোবর ২০০৪; ইলিয়া ক্রুপস্কি নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব ভর্সক্লা পলতাওয়া এবং ইউক্রেন জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২৪ সালে, ক্রুপস্কি ইউক্রেন অনূর্ধ্ব-২৩ দলের হয়ে ইউক্রেনের বয়সভিত্তিক পর্যায়ে অভিষেক করেছেন।   প্রারম্ভিক জীবন  ইলিয়া ওলেকসিয়োভিচ ক্রুপস্কি ২০০৪ সালের ২রা অক্টোবর তারিখে ইউক্রেনের ভিনিৎসিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ক্রুপস্কি ইউক্রেন অনূর্ধ্ব-২১ এবং ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০২৪ সালের ২২শে মার্চ তারিখে তিনি মরক্কো অনূর্ধ্ব-২৩ দলের বিরুদ্ধে ম্যাচে ইউক্রেন অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4287928 ক্রুপস্কি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব ভর্সক্লা পলতাওয়ার খেলোয়াড় বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
বাবুল ইসলাম মসজিদ জাপানের তোচিগির একটি জামে মসজিদ। এটি ওইয়ামা রুট ৪ ও রুট ৫০ এর মোড়ে অবস্থিত। মসজিদের মূল হলটি প্রায় ৬০০ জন মুসল্লি ধারণ করতে পারে।  এমসজিদে দৈনিক পাঁচ ওয়াক্ত নামাজ ও শুক্রবারে জুমার নামাজের পাশাপাশি তারাবীহ, ঈদের নামাজের জামাতও অনুষ্ঠিত হয়। এছাড়া, প্রতি শনিবার সাপ্তাহিক কোরআন শিক্ষার মাহফিলের আয়োজন করা হয়। মসজিদের অন্যান্য ক্রিয়াকলাপগুলো মধ্যে উল্লেখযোগ্য হল ইসলাম ধর্মে ধর্মান্তরিতকরণ, ইসলামী বিবাহ, লাশের গোসল ও জানাজা ইত্যাদি।   তথ্যসূত্র   বিষয়শ্রেণী:জাপানের মসজিদ